techiaith/cofnodycynulliad_en-cy huggingface dataset:
English: Thank you for the question. Funnily enough, I was recently in a place within my own constituency where somebody who had been motivated by their own experience of the health service had gone out and raised money to provide defibrillators - one in the new Eastern High school recently opened in Trowbridge, and the other, recently, in Llanrumney's Phoenix Boxing Club. And so, there are a range of people who are deeply committed to doing this, and equally, within the charitable sector, there's a wide range of charities that are committed to making more defibrillators available and making sure that they're publicly available, and it's the partnership with WAST that helps to make sure those public-access defibrillators are available and for use. So, the challenge always is about how many, and where and when, and also where the role of Government is in terms of making those available. The UK Government recently announced a fund of money. We haven't seen a consequential for that, but we need to think again about how we make sure that we do continue to see more defibrillators used and, indeed, how that links to the out-of-hospital cardiac arrest plan to make sure that this relatively easy-to-use life-saving equipment is not just available but is actually used to help save people's lives.
Welsh: Diolch i chi am y cwestiwn. Yn rhyfedd ddigon, roeddwn mewn man yn fy etholaeth yn ddiweddar lle roedd rhywun a gafodd eu cymell gan eu profiad eu hunain o'r gwasanaeth iechyd wedi mynd ati i godi arian i ddarparu diffibrilwyr - un yn ysgol uwchradd Eastern High sydd newydd agor yn Trowbridge yn ddiweddar, a'r llall yng nghlwb bocsio Phoenix yn Llanrhymni. Ac felly, ceir amrywiaeth o bobl sy'n hollol ymrwymedig i wneud hyn, ac yn yr un modd, yn y sector elusennol, ceir amrywiaeth eang o elusennau sydd wedi ymrwymo i sicrhau bod mwy o ddiffibrilwyr ar gael a gwneud yn siŵr eu bod ar gael i'r cyhoedd, ac mae'r bartneriaeth gydag Ymddiriedolaeth GIG Gwasanaethau Ambiwlans Cymru yn helpu i wneud yn siŵr fod y diffibrilwyr mynediad cyhoeddus hynny ar gael ac i'w defnyddio. Felly, mae'r her bob amser yn ymwneud â faint, lle a phryd, a hefyd lle mae rôl y Llywodraeth o ran sicrhau bod y rheini ar gael. Yn ddiweddar, cyhoeddodd Llywodraeth y DU gronfa o arian. Nid ydym wedi gweld arian canlyniadol ar gyfer y gronfa honno, ond mae angen i ni feddwl eto ynglŷn â sut y gallwn wneud yn siŵr ein bod yn parhau i weld mwy o ddiffibrilwyr yn cael eu defnyddio ac yn wir, sut y mae hynny'n cysylltu â'r cynllun trawiad ar y galon y tu allan i'r ysbyty i sicrhau bod yr offer achub bywyd hwn, sy'n gymharol hawdd i'w ddefnyddio, nid yn unig ar gael ond yn cael ei ddefnyddio i helpu i achub bywydau pobl mewn gwirionedd.
English: Cabinet Secretary, can I also welcome your answer and the work that's been done by so many communities who have actually taken up this issue and established defibrillators in those communities, who have raised the funds, who have supported the training, and so on, for them to operate? In my constituency, in just one area in Tonyrefail, we have 20 defibrillators that have now been set up by communities. They're on lamp posts, they're in shops, there's one outside a curry house, and I'm assured that's because it needed to have the electricity connection there. But it shows what communities can do, and it shows the strength of some of our communities. I suppose the issue that would be a little bit of a concern is, of course, that that's fine where you've got the community taking that on board, but what we wouldn't want to see is gaps in and around the country where some have defibrillators and some shouldn't. Maybe what we should be doing is actually trying to get a broader picture of what the state is with regard to the spread of defibrillators and look at ways in which we can encourage the spread of further defibrillators in those areas that haven't yet managed to achieve that.
Welsh: Ysgrifennydd y Cabinet, a gaf fi hefyd groesawu eich ateb a'r gwaith sydd wedi cael ei wneud gan gynifer o gymunedau sydd wedi mynd i'r afael â'r hyn mewn gwirionedd ac wedi sefydlu diffibrilwyr yn y cymunedau hynny, ac sydd wedi codi'r arian, wedi cefnogi'r hyfforddiant, ac ati, er mwyn iddynt weithredu? Yn fy etholaeth i, mewn un ardal yn Nhonyrefail, bellach mae gennym 20 o ddiffibrilwyr wedi'u sefydlu gan gymunedau. Maent i'w cael ar bolion lampau, maent i'w cael mewn siopau, mae un y tu allan i fwyty cyri, a chefais fy sicrhau mai'r rheswm am hynny oedd oherwydd ei fod angen y cysylltiad trydan yno. Ond mae'n dangos beth y gall cymunedau ei wneud, ac mae'n dangos cryfder ein cymunedau. Mae'n debyg mai'r mater a fyddai'n peri rhywfaint o bryder, wrth gwrs, yw bod hynny'n iawn pan fo gennych y gymuned yn barod i wneud hynny, ond yr hyn na fyddem eisiau ei weld yw bylchau o amgylch y wlad lle mae gan rai ddiffibrilwyr a rhai heb ddiffibrilwyr. Efallai mai'r hyn y dylem ei wneud mewn gwirionedd yw ceisio cael darlun ehangach o'r sefyllfa mewn perthynas â lledaeniad diffibrilwyr ac edrych ar ffyrdd y gallwn annog lledaeniad mwy o ddiffibrilwyr yn yr ardaloedd nad ydynt wedi llwyddo i wneud hynny eto.
English: Yes, and I recognise the point that he makes about Tonyrefail with a group of community fundraisers, and the work in particular of the two Welsh-based charities, being Cariad and Welsh Hearts, but also the British Heart Foundation too are obviously interested in seeing more publicly accessible defibrillators made available. And that's why the partnership with WAST matters, to understand where they are, so they're actually available when someone needs one, but also understand if there are parts of Wales where there is a gap in provision and, equally, about how public buildings, so that we can invest from the public purse in making sure that there are defibrillators available too. I should make a point here because, in recent discussions around defibrillators, I've been pretty appalled at the number of defibrillators that are vandalised and taken away. And there is something about supporting the work of people who not just raise funds to have them, and then to see them maintained as well, as indeed I think Cariad and Welsh Hearts do, but actually to make clear that it really is wholly unacceptable for life-saving equipment to be removed and vandalised, as sadly happens far too often.
Welsh: Ie, ac rwy'n cydnabod y pwynt y mae'n ei wneud ynglŷn â Thonyrefail gyda grŵp o godwyr arian cymunedol, ac yn benodol gwaith y ddwy elusen sydd wedi'u lleoli yng Nghymru, Cariad a Calonnau Cymru, ond yn amlwg mae gan Sefydliad Prydeinig y Galon ddiddordeb mewn sicrhau bod mwy o ddiffibrilwyr ar gael yn hygyrch i'r cyhoedd. A dyna pam fod y bartneriaeth gydag Ymddiriedolaeth GIG Gwasanaethau Ambiwlans Cymru yn bwysig, i ddeall lle y maent, fel eu bod ar gael pan fydd rhywun angen un, ond hefyd i ddeall, os oes rhannau o Gymru lle y ceir bwlch yn y ddarpariaeth ac yn yr un modd, o ran adeiladau cyhoeddus, y gallwn fuddsoddi o'r pwrs cyhoeddus i wneud yn siŵr fod yna ddiffibrilwyr ar gael hefyd. Dylwn wneud pwynt yma oherwydd, mewn trafodaethau diweddar ynglŷn â diffibrilwyr, mae nifer y diffibrilwyr sy'n cael eu fandaleiddio a'u dwyn wedi fy arswydo. Ac mae rhywbeth ynglŷn â chefnogi gwaith pobl sy'n codi arian i'w cael, ac yna eu gweld yn cael eu cynnal hefyd, fel y mae Cariad a Calonnau Cymru yn ei wneud, rwy'n siŵr, ond hefyd ei gwneud yn glir fod dwyn a fandaleiddio offer achub bywyd, fel sy'n digwydd yn llawer rhy aml yn anffodus, yn hollol annerbyniol.
English: Our priority for children's services in Wales is to help families stay together where possible, avoiding the need for care. So, programmes such as Flying Start and family support services provide those families with early help, emotional and practical support so that all children in Wales can enjoy the same chances in life.
Welsh: Ein blaenoriaeth ar gyfer gwasanaethau plant yng Nghymru yw helpu teuluoedd i aros gyda'i gilydd lle y bo'n bosibl, gan osgoi'r angen am ofal. Felly, mae rhaglenni fel Dechrau'n Deg a gwasanaethau cymorth i deuluoedd yn darparu cymorth cynnar, cymorth emosiynol a chymorth ymarferol i'r teuluoedd hynny fel y gall pob plentyn yng Nghymru fwynhau'r un cyfleoedd mewn bywyd.
English: Can I thank the Minister for his response? I would like to stress the importance of children's social services and that the cost and need of children's services has increased substantially over the last 40 years, and certainly over the last 20 years. Also, social services is not, as quite often is thought of in here, shorthand for elderly social care. What support does the Welsh Government provide to local authorities' children's social services across Wales?
Welsh: A gaf fi ddiolch i'r Gweinidog am ei ymateb? Hoffwn bwysleisio pwysigrwydd gwasanaethau cymdeithasol i blant a bod y gost a'r angen am wasanaethau plant wedi cynyddu'n sylweddol dros y 40 mlynedd diwethaf, ac yn sicr dros yr 20 mlynedd diwethaf. Hefyd, nid yw gwasanaethau cymdeithasol yn golygu gofal cymdeithasol i'r henoed yn unig, fel sy'n cael ei ystyried yn eithaf aml yn y lle hwn. Pa gymorth y mae Llywodraeth Cymru yn ei ddarparu i wasanaethau cymdeithasol i blant mewn awdurdodau lleol ledled Cymru?
English: I'm glad to report, Mike, that our local authority funding towards children's and families' services spend has increased, in fact, over the five-year period from 2012-13 to 2016-17 by 24 per cent. It's gone up from £467 million to £577 million, but, of course, that is alongside the investment that we are putting into things like Flying Start, and other aspects of funding as well. And I thank you, Mike, for the recent visit that we made together to St Teilo's community Cwtch as well. It was great to see a community coming together in an area of some disadvantage as well, but putting together an array of provision for families and for children that ticked a lot of boxes in one go. And, of course, the other aspect in terms of Swansea is their significant progress, with support of Welsh Government, but actually on their own initiative, around the number of looked-after children that has decreased now, from 585 to 480 over the last four years. They've had an improvement programme in place, and it's really showing dividends, and we might be able to learn lesson from what Swansea is doing with reducing safely the number of children coming into care by actually thinking cleverly and creatively on the ground. If one local authority can do it, then many others could be able to do it as well.
Welsh: Rwy'n falch o nodi, Mike, fod ein cyllid awdurdod lleol tuag at wariant gwasanaethau i blant a theuluoedd wedi cynyddu 24 y cant, mewn gwirionedd, dros y cyfnod o bum mlynedd rhwng 2012-13 a 2016-17. Mae wedi cynyddu o £467 miliwn i £577 miliwn, ond wrth gwrs, mae hynny ochr yn ochr â'r buddsoddiad rydym yn ei wneud mewn pethau megis Dechrau'n Deg, ac agweddau eraill ar gyllid yn ogystal. A diolch i chi, Mike, am ein hymweliad yn ddiweddar â chanolfan gymunedol Cwtch yn Eglwys Teilo Sant yn ogystal. Roedd yn wych gweld y gymuned yn dod at ei gilydd mewn ardal sydd o dan rywfaint o anfantais yn ogystal, ond sy'n sicrhau amrywiaeth o ddarpariaeth ar gyfer teuluoedd a phlant sy'n ticio llawer o flychau ar yr un pryd. Ac wrth gwrs, yr agwedd arall o ran Abertawe yw eu cynnydd sylweddol, gyda chymorth Llywodraeth Cymru, ond ar eu liwt eu hunain mewn gwirionedd, mewn perthynas â nifer y plant sy'n derbyn gofal sydd bellach wedi gostwng, o 585 i 480 dros y pedair blynedd diwethaf. Mae rhaglen wella wedi bod ar waith ganddynt, ac mae'n dangos manteision go iawn mewn gwirionedd, ac efallai y byddwn yn gallu dysgu gwersi o'r hyn y mae Abertawe yn ei wneud i leihau nifer y plant sy'n dod i dderbyn gofal yn ddiogel drwy feddwl yn greadigol ac yn ddeallus ar lawr gwlad. Os gall un awdurdod lleol ei wneud, yna gallai llawer o rai eraill ei wneud hefyd.
English: Thank you for the question. The Welsh Government recognises the importance of sleep medicine, and our approach is set out in the respiratory health delivery plan for Wales. That plan was updated and republished in January this year. It includes a national work stream for improving sleep medicine.
Welsh: Diolch i chi am y cwestiwn. Mae Llywodraeth Cymru yn cydnabod pwysigrwydd meddygaeth cwsg, ac mae ein dull gweithredu wedi'i nodi yng nghynllun cyflawni Cymru ar gyfer iechyd anadlol. Cafodd y cynllun hwnnw ei ddiweddaru a'i ailgyhoeddi ym mis Ionawr eleni. Mae'n cynnwys ffrwd waith genedlaethol ar gyfer gwella meddygaeth cwsg.
English: Thank you for the answer, and I very much welcome the work that has been done on something that has not been, perhaps, recognised as being as important as it is. I know there have been previous questions, I think from Llyr Gruffydd and others, around this particular subject. I've had a number of representations to me, because although sleep apnoea and narcolepsy are particularly recognised, those represent only two out of 70 of the various sleep disorders that can have very significant effects on people's ability to work but also to live ordinary lives. One of the representations I've had is that Wales is the only country without a designated facility for the diagnosis and management of complex sleep disorders and that the level of service is a bit of a postcode lottery around Wales in terms of the way in which the services operate. I wonder if that's something that the Cabinet Secretary could look at in more detail and address, and I know that he will also have had particular medical representations on this issue as well.
Welsh: Diolch i chi am yr ateb, ac rwy'n croesawu'r gwaith a wnaed ar rywbeth nad yw ei bwysigrwydd wedi ei gydnabod yn ddigonol o bosibl. Gwn fod cwestiynau blaenorol wedi bod, gan Llyr Gruffydd ac eraill rwy'n credu, ynglŷn â'r pwnc penodol hwn. Rwyf wedi derbyn nifer o sylwadau, oherwydd er bod apnoea cwsg a narcolepsi yn cael cydnabyddiaeth yn arbennig, nid yw'r rheini ond yn ddau o'r 70 o anhwylderau cysgu amrywiol a all gael effaith sylweddol iawn ar allu pobl i weithio, ond hefyd i fyw bywydau cyffredin. Un o'r sylwadau a gefais yw mai Cymru yw'r unig wlad heb gyfleuster dynodedig i wneud diagnosis a rheoli anhwylderau cysgu cymhleth a bod lefel y gwasanaeth yn loteri cod post braidd ledled Cymru o ran y ffordd y mae'r gwasanaethau'n gweithredu. Tybed a yw hynny'n rhywbeth y gallai Ysgrifennydd y Cabinet edrych arno'n fanylach a mynd i'r afael ag ef, a gwn y bydd hefyd wedi derbyn sylwadau meddygol penodol ar y mater hwn.
English: Indeed, I've received correspondence on this issue directly, and it is part of what the respiratory health improvement group are looking at, because, as you point out, sleeping disorders do exist, and the most common ones we talk about are narcolepsy and sleep apnoea. There are others, and they do have a real impact on people's ability to live their everyday lives. So, we're looking at more of the services that are, for example, currently delivered in the centre at Nevill Hall in Aneurin Bevan, and we'll see about the spread of that service and access to that service from other parts of Wales, and to understand what more we need to do to reduce some of the variations that I recognise exist too. So, that is absolutely part of the work programme that is within the respiratory health group, and so I do expect, over the next year, to be able to describe for you not just what is being planned, but what is being done about that too. FootnoteLink
Welsh: Yn wir, rwyf wedi cael gohebiaeth ar y mater hwn yn uniongyrchol, ac mae'n rhan o'r hyn y mae'r grŵp gwella iechyd anadlol yn edrych arno, oherwydd, fel y dywedwch, mae anhwylderau cysgu yn bodoli, a'r rhai mwyaf cyffredin rydym yn sôn amdanynt yw narcolepsi ac apnoea cwsg. Ceir rhai eraill, ac maent yn cael effaith go iawn ar allu pobl i fyw eu bywydau bob dydd. Felly, rydym yn edrych ar fwy o'r gwasanaethau sydd, er enghraifft, ar hyn o bryd yn cael eu darparu yn y ganolfan yn Ysbyty Nevill Hall yn Aneurin Bevan, a chawn weld ynglŷn â lledaeniad y gwasanaeth hwnnw a mynediad at y gwasanaeth o rannau eraill o Gymru, yn ogystal â deall beth arall sydd angen i ni ei wneud i leihau peth o'r amrywio rwy'n cydnabod sy'n bodoli hefyd. Felly, mae hynny'n sicr yn rhan o'r rhaglen waith o fewn y grŵp iechyd anadlol, ac felly rwy'n disgwyl y byddaf, dros y flwyddyn nesaf, yn gallu disgrifio i chi beth sy'n cael ei gynllunio yn ogystal â'r hyn sy'n cael ei wneud am hynny hefyd. FootnoteLink
English: Thank you for the question. My officials continue to work closely with the health board to provide the necessary support and challenge as they work towards ensuring their services meet the needs of their local population.
Welsh: Diolch i chi am y cwestiwn. Mae fy swyddogion yn parhau i weithio'n agos gyda'r bwrdd iechyd i ddarparu'r gefnogaeth a'r her angenrheidiol wrth iddynt weithio i sicrhau bod eu gwasanaethau yn diwallu anghenion eu poblogaeth leol.
English: Thank you for that answer. Now, it was in September 2016 that ABMU health board was put under Welsh Government targeted intervention. The reason for this was due to significant concerns that existed at that time around unscheduled care, cancer and planned care, amongst others, as you well know. Despite nearly two years of Welsh Government focus, it is clear that many services have not just failed to improve, but have actually gone backwards: accident and emergency performance, care for certain cancer patients, and planned care performance against the 26-week target have all slipped backwards. Now, this clearly raises questions in terms of what support the Welsh Government is providing ABMU health board, and I believe we need that scrutiny. Will you commit, therefore, to bringing forward a Government statement here in the Chamber so that we can discuss in more depth the support that is being provided and the challenges that are being faced?
Welsh: Diolch i chi am yr ateb hwnnw. Nawr, ym mis Medi 2016, cafodd Bwrdd Iechyd Prifysgol Abertawe Bro Morgannwg ei wneud yn destun ymyrraeth wedi'i thargedu gan Lywodraeth Cymru. Y rheswm am hyn oedd oherwydd pryderon sylweddol ar y pryd ynghylch gofal heb ei drefnu, gofal canser a gofal wedi'i gynllunio, ymhlith eraill, fel y gwyddoch yn iawn. Er gwaethaf bron i ddwy flynedd o ffocws gan Lywodraeth Cymru, mae'n amlwg fod llawer o wasanaethau nid yn unig wedi methu gwella, ond wedi cymryd cam yn ôl mewn gwirionedd: mae perfformiad adrannau damweiniau ac achosion brys, gofal cleifion canser penodol, a pherfformiad gofal wedi'i gynllunio yn erbyn y targed 26 wythnos i gyd wedi cymryd cam yn ôl. Nawr, mae hyn yn amlwg yn codi cwestiynau o ran pa gymorth y mae Llywodraeth Cymru yn ei ddarparu i Fwrdd Iechyd Prifysgol Abertawe Bro Morgannwg, ac rwy'n credu bod angen craffu ar hyn. A wnewch chi ymrwymo, felly, i gyflwyno datganiad Llywodraeth yma yn y Siambr fel y gallwn drafod y cymorth a ddarperir a'r heriau a wynebir yn fwy manwl?
English: Well, I won't commit to providing a statement; what I will commit to is that I'm happy to make sure that Members are informed not just of the support available, but of the progress, or otherwise, of ABM health board, because you're right that there have been challenges around unscheduled care and cancer performance in particular. I'm pleased there's been an improvement trajectory within this year in terms of unscheduled care, with more to go to have a sustained position on cancer care as well. So, I'm more than happy to come back on the areas of improvement, but also, from the first question asked today, to note that there has been an improvement in their financial position. I expect that to recover, and I certainly expect on unscheduled care, as well, that we'll be in a position to announce an improvement target from the one they started this year with and, indeed, improved performance. But there is a range of areas where ABM have a significant and positive story to tell as well, just as in every other part of the health service.
Welsh: Wel, nid wyf am ymrwymo i ddarparu datganiad; yr hyn rwyf am ymrwymo iddo yw fy mod yn hapus i wneud yn siŵr fod yr Aelodau'n cael gwybod am y cymorth sydd ar gael yn ogystal â chynnydd, neu fel arall, Bwrdd Iechyd ABM, oherwydd rydych yn gywir i ddweud bod yna heriau o ran perfformiad gofal heb ei drefnu a gofal canser yn arbennig. Rwy'n falch fod tuedd i wella wedi bod yn ystod y flwyddyn hon o ran gofal heb ei drefnu, gyda mwy i'w wneud eto i gynnal y sefyllfa gyda gofal canser yn ogystal. Felly, rwy'n fwy na pharod i ddod yn ôl ar y meysydd gwella, ond hefyd, o'r cwestiwn cyntaf a ofynnwyd heddiw, i nodi gwelliant yn eu sefyllfa ariannol. Rwy'n disgwyl y bydd hynny'n gwella, ac o ran gofal heb ei drefnu hefyd, yn sicr rwy'n disgwyl y byddwn mewn sefyllfa i gyhoeddi targed gwella o'r un a oedd ganddynt ar ddechrau'r flwyddyn, a pherfformiad gwell yn wir. Ond ceir amrywiaeth o feysydd lle mae gan ABM stori bwysig a chadarnhaol i'w hadrodd hefyd, fel pob rhan arall o'r gwasanaeth iechyd.
English: There have been no topical questions accepted this afternoon.
Welsh: Nid oes unrhyw gwestiynau amserol wedi dod i law y prynhawn yma.
English: Diolch, Dirprwy Llywydd. The Town and Country Planning Act 1947 came into effect on 1 July 1948. I would like to celebrate the seventieth anniversary of this groundbreaking legislation. The 1947 Town and Country Planning Act is regarded as the statutory foundation of physical planning in post-war Britain. The Act established the planning provision required for land development. Ownership alone no longer conferred the right to develop the land. To control this, the Act reorganised the planning system from 1,400 planning authorities to 145, formed from county and borough councils, and required them all to prepare a comprehensive development plan. They were also given powers to control outdoor advertising, and to preserve woodland or buildings of architectural or historic interest, the latter the beginning of the modern listed building system that we know today. Whilst the postbag of all Members of the Assembly and Parliament, and of councillors, is full of objections and support for planning applications, it is the 1947 Act that was the start of providing planning as we currently know it - another piece of important progressive legislation by the 1945-51 Labour Government.
Welsh: Diolch, Ddirprwy Lywydd. Daeth Deddf Cynllunio Gwlad a Thref 1947 i rym ar 1 Gorffennaf 1948. Hoffwn ddathlu pen blwydd y ddeddfwriaeth arloesol hon yn 70 oed. Ystyrir Deddf Cynllunio Gwlad a Thref 1947 yn sylfaen statudol i gynllunio ffisegol ym Mhrydain ar ôl y rhyfel. Sefydlodd y Ddeddf y ddarpariaeth gynllunio sy'n angenrheidiol ar gyfer datblygu tir. Nid oedd perchnogaeth yn unig bellach yn rhoi hawl i ddatblygu'r tir. Er mwyn rheoli hyn, roedd y Ddeddf yn ad-drefnu'r system gynllunio o 1,400 o awdurdodau cynllunio i 145, wedi'u ffurfio o gynghorau sir a bwrdeistref, ac yn ei gwneud yn ofynnol iddynt baratoi cynllun datblygu cynhwysfawr. Ar ben hynny, rhoddwyd pwerau iddynt reoli hysbysebion awyr agored, ac i ddiogelu coetiroedd neu adeiladau o ddiddordeb pensaernïol neu hanesyddol, sef dechrau'r system fodern o adeiladau rhestredig rydym yn gyfarwydd â hi heddiw. Er bod y llythyrau a anfonir at holl Aelodau'r Cynulliad a'r Senedd, a chynghorwyr, yn llawn o wrthwynebiadau a chefnogaeth i geisiadau cynllunio, Deddf 1947 oedd dechrau'r broses o ddarparu cynllunio fel rydym yn ei adnabod yn awr - deddfwriaeth flaengar a phwysig arall gan Lywodraeth Lafur 1945-51.
English: The next item on our agenda this afternoon is the motion to suspend Standing Orders, and I call on a member of the Business Committee to move the motion.
Welsh: Yr eitem nesaf ar ein hagenda y prynhawn yma yw'r cynnig i atal y Rheolau Sefydlog, a galwaf ar aelod o'r Pwyllgor Busnes i wneud y cynnig.
English: No, no. You need to - . Did you want to speak?
Welsh: Na, na. Mae angen i chi - . A oeddech chi eisiau siarad?
English: I don't want to speak, no.
Welsh: Nid wyf eisiau siarad, na.